open-index/open-wikipedia-markdown huggingface dataset:
ปัมโปลนา

**ปัมโปลนา** () หรือ **อิรุญญา** () เป็นเมืองโบราณ เมืองหลักของแคว้นนาวาร์ ประเทศสเปน มีชื่อเสียงจากการมีงานเทศกาลเพื่อเฉลิมฉลองนักบุญเฟร์มิน จัดขึ้นทุกปีระหว่างวันที่ 6 ถึง 14 กรกฎาคม โดยปล่อยให้ฝูงวัวกระทิงวิ่งไปตามถนนในเมืองและประชาชนเข้าล่อให้วัวกระทิงขวิดด้วยความสนุกสนาน

เชื่อว่าสร้างขึ้นโดยขุนพลชาวโรมันชื่อ ปอมเปย์ เมื่อราว 75-74 ปีก่อนคริสต์ศักราช ต่อมาถูกรุกรานโดยพวกวิซิกอทและตกอยู่ใต้อำนาจของพวกมัวร์ในคริสต์ศตวรรษที่ 5 จนพระเจ้าชาร์เลอมาญ กษัตริย์ของพวกแฟรงก์ซึ่งต่อมาได้เป็นจักรพรรดิโรมันอันศักดิ์สิทธิ์ได้ยึดเมืองนี้จากพวกมัวร์ ในปี ค.ศ. 778 และสถาปนาเป็นเมืองหลวงของราชอาณาจักรนาวาร์ซึ่งปกครองดินแดนทางตอนเหนือของสเปนและทางตะวันตกเฉียงใต้ของฝรั่งเศส จนเมื่อมีการรวมราชอาณาจักรนาวาร์เข้ากับอาณาจักรคาสตีลทางภาคกลางของสเปน จึงได้รับสถาปนาเป็นเมืองอุปราช (viceroyalty) ใน ค.ศ. 1515

## อ้างอิง

หมวดหมู่:เมืองในแคว้นนาวาร์
ทะเลสาบนิการากัว

**ทะเลสาบนิการากัว** (), **ทะเลสาบโกซิโบลกา** () หรือ **ทะเลสาบกรานาดา** () เป็นทะเลสาบน้ำจืดขนาดใหญ่ในประเทศนิการากัว มีพื้นที่ 8,264 ตารางกิโลเมตร (3,191 ตารางไมล์) เป็นทะเลสาบที่ใหญ่ที่สุดในอเมริกากลาง และใหญ่เป็นอันดับ 19 ของโลก (พื้นที่) และใหญ่เป็นอันดับ 9 ของทวีปอเมริกา มีขนาดเล็กกว่าทะเลสาบติติกากาเล็กน้อย อยู่สูงจากระดับน้ำทะเลปานกลาง 32.7 เมตร (107 ฟุต) มีความลึก 26 เมตร (85 ฟุต) มีแม่น้ำติปิตาปาเชื่อมต่อสู่ทะเลสาบมานากัว เชื่อมต่อกับทะเลแคริบเบียนผ่านแม่น้ำซานฮวน

## อ้างอิง

หมวดหมู่:ทะเลสาบในประเทศนิการากัว
นกแคสโซแวรีใต้

thumb|egg of ''Casuarius casuarius''
**นกแคสโซแวรีใต้** (; ) เป็นนกที่บินไม่ได้ขนาดใหญ่ชนิดหนึ่ง เหมือนนกกระจอกเทศ และนกอีมู

เป็นนกแคสโซแวรีชนิดหนึ่ง เป็นนกแคสโซแวรีชนิดที่ใหญ่ที่สุด มีความสูงประมาณ 100 เซนติเมตร มีน้ำหนักประมาณ 85 กิโลกรัม มีลักษณะคล้ายกับเวโลซีแรปเตอร์ ไดโนเสาร์กินเนื้อที่สูญพันธุ์ไปแล้ว 

นกแคสโซแวรีใต้มีขาที่สั้นและแข็งแรง ที่เล็บนิ้วตีนมี 3 นิ้ว ที่กรงเล็บที่แหลมคม โดยเฉพาะนิ้วกลางที่ยาวที่สุด อาจจะได้ยาวได้ถึง 5 นิ้ว ซึ่งใช้เป็นอาวุธป้องกันตัว ไม่มีหาง มีขนอ่อนนุ่มปกคลุมทั้งตัว ซึ่งขนของนกแคสโซแวรีใต้ไม่เหมือนขนนกทั่วไป แต่มีลักษณะคล้ายเส้นผม โดยขนเส้นเดียวแต่จะแตกออกเป็น 2 เส้น ช่วยป้องกันเนื้อตัวของนกเมื่อบุกฝ่าดงหนามหรือไม้พุ่มต่าง ๆ และยังช่วยให้แลดูตัวใหญ่ขึ้น สำหรับข่มขู่ผู้รุกราน

มีปีกที่สั้นมาก ปลายปีกแตกแขนงออกเป็นขน 5 เส้น และมีเดือยแหลมที่ตอนปลายเหมือนกับเวโลซีแรปเตอร์ ลำคอยาวไม่มีหนังเหมือนนกกระจอกเทศ มีจุดเด่น คือ ส่วนหัวที่มีสีสันสดใสทั้งสีแดง ฟ้า ม่วง และเหลือง โดยเฉพาะหงอนที่ส่วนหัว ที่เป็นสารประกอบเคอราทินที่ยังไม่ทราบสาเหตุที่แน่ชัดของการมี แต่นักวิทยาศาสตร์บางคนสันนิษฐานว่าเป็นส่วนที่ใช้ในการเปล่งเสียงแบบเดียวกับไดโนเสาร์บางชนิด ซึ่งจะได้เสียงที่ทุ้มต่ำ ซึ่งนกแคสโซแวรีใต้นับเป็นนกที่มีเสียงร้องที่ต่ำที่สุดในโลก เมื่ออายุมากขึ้นหงอนบนหัวนี้ก็จะใหญ่ยาวขึ้นตามอายุด้วย

นกแคสโซแวรีใต้เป็นนกที่มีขนสีดำปกคลุมลำตัวทั้งหมด ตัวผู้และตัวเมียมีลักษณะเหมือนกัน แต่ตัวเมียจะมีขนาดใหญ่กว่าตัวผู้เล็กน้อย หลังจากผสมพันธุ์แล้ว นกตัวเมียจะวางไข่ที่พื้นดินประมาณ 5-6 ฟอง จากนั้นจะปล่อยให้ตัวผู้เป็นฝ่ายกกและเลี้ยงดูลูกนก ตัวผู้จะเลี้ยงดูลูกจนกระทั่งอายุได้ 9 เดือน นกแคสโซแวรีใต้มีอายุขัยประมาณ 50 ปี หรือมากกว่านั้น
thumb|กรงเล็บนิ้วที่แหลมคม|left|180px
กระจายพันธุ์ในรัฐควีนส์แลนด์ ประเทศออสเตรเลีย ปกติจะอาศัยอยู่ในป่าดิบชื้น แต่ก็สามารถออกมาหากินบริเวณชายฝั่งทะเลหรือชุมชนเมืองที่อยู่อาศัยของมนุษย์ด้วย กินอาหารได้หลากหลาย ทั้ง ผลไม้ ลูกไม้ สัตว์ขนาดเล็กต่าง ๆ เช่น จิ้งจก ตุ๊กแก สัตว์มีกระเป๋าหน้าท้องขนาดเล็ก ปลา ปู รวมถึงซากสัตว์ เช่น ซากวาฬหรือโลมาที่มาเกยตื้น
thumb
นกแคสโซแวรีใต้ได้ชื่อว่าเป็นนกที่มีอันตรายที่สุดในโลก ด้วยสามารถที่จะกระโดดถีบได้ด้วยกรงเล็บที่แหลมคมอย่างรุนแรง ด้วยความแรง 25 กิโลเมตรต่อชั่วโมง ซึ่งเคยทำร้ายมนุษย์ได้รับบาดเจ็บและถึงแก่ชีวิตมาแล้ว วิ่งได้เร็ว 45 กิโลเมตรต่อชั่วโมง และสามารถว่ายน้ำได้อีกด้วย

## อ้างอิง

## แหล่งข้อมูลอื่น

หมวดหมู่:สัตว์ที่พบในประเทศออสเตรเลีย
หมวดหมู่:นกแคสโซแวรี
หมวดหมู่:สัตว์กินซาก
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินโดนีเซีย
หมวดหมู่:นกที่บินไม่ได้
เลเซอร์ไดโอด

**เลเซอร์ไดโอด** LD เป็นเลเซอร์ที่มีขนาดกลางที่เกิดขึ้นจากรอยต่อ p-n ของสารกึ่งตัวนำที่คล้ายกันกับที่พบในไดโอดเปล่งแสงที่มีใช้งานกันอยู่ เลเซอร์ไดโอดจะเกิดขึ้นได้จากการฉีดกระแสไฟฟ้าเข้าไป เลเซอร์ไดโอดควรจะแตกต่างจากเลเซอร์ไดโอดปั๊มออปติกส์ (optically pumped laser diodes) ซึ่งจะให้กำลังขับ (ปั๊ม) ด้วยลำแสงซึ่งมักจะกระตุ้นให้เกิดขึ้นได้โดยเลเซอร์ไดโอด

## ทฤษฎีการทำงาน
เลเซอร์ไดโอดถูกสร้างโดยการเจือสารกระตุ้น (doping) เป็นชั้นบางมากบนพื้นผิวของแผ่นเวเฟอร์ของผลึก ผลึกจะถูกเจือเพื่อผลิตบริเวณของสารชนิด n และบริเวณของสารชนิด p (n-type region and a p-type region), หนึ่งในผลลัพธ์ข้างต้นก็คือ ทำให้เกิดรอยต่อของสาร p-n หรือไดโอดนั่นเอง

เลเซอร์ไดโอดสร้างจากส่วนย่อยของการจัดหมวดหมู่ขนาดใหญ่ของไดโอดสารกึ่งตัวนำรอยต่อ p-n  การไบแอสกระแสไฟฟ้าไปข้างหน้าข้ามผ่านเลเซอร์ไดโอดจะทำให้พาหะของประจุไฟฟ้า (charge carrier) สองชนิดคือ - โฮลและอิเล็กตรอน - จะ "ถูกฉีด" จากแต่ละอีกฝั่งที่อยู่ด้านตรงข้ามกันของรอยต่อ p-n เข้ามาในบริเวณเขตการพร่อง โฮลจะถูกฉีดจากบริเวณของสารกึ่งตัวนำที่เป็นสารเจือชนิด P และอิเล็กตรอนจากบริเวณของสารเจือชนิด n (คือ บริเวณของการพร่องปราศจากประจุสื่อนำทางไฟฟ้าใด ๆ ในรูปแบบที่เป็นผลมาจากความแตกต่างทางความต่างศักย์ไฟฟ้าที่อาจเกิดขึ้นในระหว่างสารกึ่งตัวนำชนิด n (n-type) และสารชนิด p (p-type) เมื่อใดก็ตามที่พวกมันอยู่ในสถานะของการสัมผัสติดต่อกันทางกายภาพกันอยู่) เนื่องจากเป็นการใช้การฉีดของประจุในการสร้างกำลังแก่เลเซอร์ไดโอดมากที่สุด, ประเภทของเลเซอร์แบบนี้บางครั้งเรียกว่า "เลเซอร์ฉีด" หรือ "เลเซอร์ไดโอดฉีด" (ILD) เป็นเลเซอร์ไดโอดที่เป็นอุปกรณ์สารกึ่งตัวนำที่พวกมันอาจถูกจัดจำแนกได้ว่าเป็นเลเซอร์สารกึ่งตัวนำ ซึ่งเป็นการกำหนดคุณลักษณะอย่างใดอย่างหนึ่งที่มีความแตกต่างจากเลเซอร์สถานะของแข็ง

อีกวิธีหนึ่งในการจ่ายพลังงานให้กับเลเซอร์ไดโอดบางชนิดคือการใช้การปั๊มด้วยแสง (optical pumping) เลเซอร์สารกึ่งตัวนำแบบปั๊มด้วยแสง (Optically pumped semiconductor laser) (OPSL) ใช้ชิปสารกึ่งตัวนำชนิด 3-5 (III-V semiconductor chip) (III และ V คือ สัญลักษณ์ตัวเลขโรมัน) เป็นตัวกลางในการรับการกระตุ้นให้ปลดปล่อยแสง และใช้เลเซอร์อีกตัวหนึ่ง (มักจะเป็นเลเซอร์ไดโอดอีกตัวหนึ่ง) เป็นแหล่งปั๊มพลังงานแสง OPSL มีข้อได้เปรียบเหนือ ILD หลายประการ โดยเฉพาะอย่างยิ่งในเรื่องการเลือกความยาวคลื่นได้และปราศจากการแทรกสอดของคลื่นจากโครงสร้างของขั้วอิเล็กโทรดที่อยู่ภายใน ข้อดีอีกประการหนึ่งของ OPSL คือความคงตัวของพารามิเตอร์หรือค่าตัวแปรของลำแสง เช่น การบานออกของลำแสง, รูปร่าง, และการเล็งทิศทาง เนื่องจากกำลังของปั๊ม (และดังนั้นกำลังเอาต์พุต) มีความหลากหลาย แม้จะมีอัตราส่วนกำลังเอาต์พุต 10:1 ก็ตาม

## ดูเพิ่มเติม
* Collimating lens
* Laser safety
* List of laser articles
* Superluminescent diode

## อ้างอิง

## อ่านเพิ่มเติม
*  (for direct and indirect band gaps)
*  (For Stimulated Emission)
*  (for VCSELS)
*  (for VECSELS)
*  (For external cavity diode lasers)

## ลิ้งค์ภายนอก

* An Introduction to Laser Diodes
* Overview of available single mode diode lasers 
* Video showing laser bar assembly process 
* Sam's Laser FAQ by Samuel M. Goldwasser
* Driving Diode Lasers. EuroPhotonics, 08/2004 
* Britney Spears Guide to Semiconductor Physics Edge-emitting lasers
* Application and technical notes explaining 
* Application explaining how to design and test laser driver http://www.ichaus.de/wp4_fastlaserdriver

  
หมวดหมู่:สิ่งประดิษฐ์ของสหรัฐ
หมวดหมู่:แหล่งกำเนิดแสง
มหาวิหาร

**มหาวิหาร** หมายถึง วิหารหรือเทวสถานขนาดใหญ่

; ในพุทธศาสนสถาน อาจหมายถึง
* วัดสำคัญสมัยพุทธกาล เช่น วัดเวฬุวันมหาวิหาร  วัดเชตวันมหาวิหาร
* พระอารามหลวงบางแห่ง เช่น วัดพระเชตุพนวิมลมังคลารามราชวรมหาวิหาร
* วัดมหาวิหาร พระอารามหลวงในประเทศศรีลังกา ที่พระเจ้าเทวานัมปิยติสสะโปรดให้สร้างขึ้น

; ในคริสต์ศาสนสถาน อาจหมายถึง
* อาสนวิหาร เช่น อาสนวิหารอัสสัมชัญ อาสนวิหารแม่พระบังเกิด บางนกแขวก
* บาซิลิกา แบ่งเป็น 2 ประเภท คือ
** มหาวิหารเอก มี 4 แห่ง ได้แก่ มหาวิหารนักบุญเปโตร มหาวิหารนักบุญยอห์น ลาเตรัน มหาวิหารนักบุญเปาโลนอกกำแพง และมหาวิหารซันตามาเรียมัจโจเร
** มหาวิหารรอง เช่น มหาวิหารนักบุญฟรังซิสแห่งอัสซีซี มหาวิหารแซ็ง-เดอนี เป็นต้น

หมวดหมู่:พุทธศาสนสถาน
หมวดหมู่:โบสถ์คริสต์
นเรศวรมหาราช

**นเรศวรมหาราช** เป็นภาพยนตร์ไทยเรื่องยิ่งใหญ่ เมื่อปี พ.ศ. 2500 โดย พระเจ้าวรวงศ์เธอ พระองค์เจ้าภาณุพันธุ์ยุคล แห่งอัศวินภาพยนตร์ แนวสงครามอิงประวัติศาสตร์ การกอบกู้เอกราชของไทยจากพม่า 

นำแสดงโดย ชูชัย พระขรรค์ชัย, รัตนาภรณ์ อินทรกำแหง, ถนอม อัครเศรณี, สุรชัย ลูกสุรินทร์, พจนีย์ โปร่งมณี ร่วมด้วย สถาพร มุดาประกร, สมถวิล มุกดาประกร, ทัต เอกทัต, วงจันทร์ ไพโรจน์, ชูศรี โรจนประดิษฐ์, ดอกดิน กัญญามาลย์, ล้อต๊อก, สมพงษ์ พงษ์มิตร, พูนสวัสดิ์ ธีมากร ฯลฯ  

ฉายเมื่อวันที่ 4 พฤษภาคม พ.ศ. 2500 ที่ศาลาเฉลิมไทย ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)

## งานสร้าง
ถ่ายทำด้วยฟิล์ม 16 มม. สีธรรมชาติ พากย์ ซึ่งนิยมกันมาอย่างต่อเนื่องตั้งแต่หลังสงครามโลกครั้งที่สอง เป็นหนังลงทุนสูง ใช้เวลาในการสร้างและถ่ายทำนานถึง 4 ปี มีดาราชั้นนำแห่งยุค พร้อมด้วยตัวประกอบร่วม 10,000 คน, ม้า 1,000 ตัว และ ช้าง 100 เชือก

บทพระนเรศวร  เดิมเสด็จพระองค์ชายใหญ่ "ภาณุพันธุ์" ทรงเลือก เกชา เปลี่ยนวิถี อดีตดาราละครเวทีคณะอัศวินซึ่งเพิ่งประสบความสำเร็จจากบทนำในภาพยนตร์ 16 มม. *[[ไพรกว้าง]]* ของละโว้ภาพยนตร์ แต่ติดปัญหาส่วนตัวของผู้แสดงอย่างกะทันหันขณะใกล้วันเปิดกล้อง จึงต้องเปลี่ยนเป็น ชูชัย พระขรรค์ชัย ที่มีชื่อเสียงมาจากหนังของอัศวินภาพยนตร์ เรื่อง *[[พันท้ายนรสิงห์ (ภาพยนตร์ พ.ศ. 2493)|พันท้ายนรสิงห์]] (2493)*

## เพลงประกอบ
***มาร์ชนเรศวรมหาราช** - สุนทราภรณ์ ขับร้องหมู่โดย วินัย จุลละบุษปะ, เลิศ ประสมทรัพย์, ศรีสุดา รัชตะวรรณ, รวงทอง ทองลั่นธม, ชวลี ช่วงวิทย์
***แม่ศรี** - ชวลี ช่วงวิทย์ นำหมู่
***กลิ่นร่ำ** - วินัย จุลละบุษปะ
***สไบแพร** - ชรินทร์ นันทนาคร

## รางวัล
รางวัลสำเภาทอง สาขากำกับศิลป์ (สำหรับภาพยนตร์ 16 มม.) โดย เฉลิม พันธุ์นิล ในงานประกาศผลรางวัลตุ๊กตาทอง "ละคอนรำ" ครั้งแรก ประจำปี 2500

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์สงครามไทย
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ที่กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล
หมวดหมู่:ภาพยนตร์โดยอัศวินภาพยนตร์
หมวดหมู่:ภาพยนตร์ประวัติศาสตร์ไทย
หมวดหมู่:การพรรณนาทางวัฒนธรรมของสมเด็จพระนเรศวรมหาราช
หมวดหมู่:ภาพยนตร์ไทยที่ออกฉายในปี พ.ศ. 2500
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ภาพยนตร์ภาษาไทยในคริสต์ทศวรรษ 1950
ซอมาลิเยย์ทอซอ

**ซอมาลิเยย์ทอซอ**, หรือ **โซมาเลีย เวกอัป**, เป็นเพลงชาติของโซมาเลีย ตั้งแต่ ค.ศ. 2000–2012 และมันประสบความสำเร็จโดยเพลงคอลอบาอาลันเคด

## ประวัติ
*Soomaaliyeey toosoo* เป็นที่รู้จักกันในฐานะเพลงชาติโซมาเลียตั้งแต่ช่วงต้นปี 1940 ตามที่รัฐบาลโซมาเลียประกาศ เพลงนี้ถูกเขียนขึ้นโดย Awale Mire Ali ในปี 1947 บางแหล่งบอกว่าเพลงถูกเขียนขึ้นโดย Ali Mire Awale และYusuf Haji Adan ในช่วงทศวรรษที่ 1940
เพลงจะถูกเปิดเป็นเครื่องหมายในวันชาติวันที่ 1 กรกฎาคม 1960 และได้เปิดเป็นประจำโดยเด็กในตอนเช้าที่โรงเรียน

## เนื้อเพลง

### คำร้องแปลเป็นภาษาไทย
:*โซมาเลีย ตื่นขึ้นมา*
:*ตื่นขึ้นมาและสนับสนุนซึ่งกันและกัน*
:*สนับสนุนประเทศของคุณ*
:*สนับสนุนพวกเขาตลอดไป*

:*หยุดการต่อสู้ซึ่งกันและกัน*
:*กลับมาพร้อมกับความแข็งแกร่งและความสุขและความเป็นเพื่อนกันอีกครั้ง*
:*ถึงเวลาที่จะมองไปข้างหน้าและใช้คำสั่ง*
:*กำจัดศัตรูของคุณและรวมกันอีกครั้ง*
:*กลายเป็นที่แข็งแกร่งอีกครั้งและอีกครั้ง*

## ดูเพิ่ม
* ธงชาติโซมาเลีย

## อ้างอิง

## แหล่งข้อมูลอื่น
* Somalia: ''Soomaaliyeey toosoo'' - Audio of the national anthem of Somalia, with information and lyrics

หมวดหมู่:เพลงชาติ
หมวดหมู่:สัญลักษณ์ของประเทศโซมาเลีย
ควอกกา

**ควอกกา** (; ) เป็นสัตว์ชนิดเดียวที่อยู่ในวงศ์ Setonix ซึ่งมีลักษณะเดียวกับสัตว์ที่มีกระเป๋าหน้าท้อง เช่น จิงโจ้ วอลลาบี (จิงโจ้ขนาดเล็ก) เป็นต้น แต่มีขนาดประมาณแมวบ้าน ควอกกาเป็นสัตว์ที่กินพืชเป็นอาหารและออกหากินในเวลากลางคืน โดยอาศัยอยู่บนเกาะเล็ก ๆ และบริเวณชายฝั่งของรัฐเวสเทิร์นออสเตรเลีย ระหว่างเมืองเพิร์ทกับเมืองแอลบานี ซึ่งบริเวณนี้ได้รับการกำหนดให้เป็นเขตอนุรักษ์ธรรมชาติ

## อ้างอิง
โซนี่ เอ็กซ์พีเรียแซด

**โซนี่ เอ็กซ์พีเรีย แซด** เป็นสมาร์ตโฟนแบบจอสัมผัส ความละเอียดจอ ฟูลเอชดี (full HD) และใช้ระบบปฏิบัติการแอนดรอยด์  ซึ่งออกแบบ ผลิต และวางขาย โดย โซนี่ อิเล็กทรอนิกส์ โดยประกาศอย่างเป็นทางการ ในงาน ซีอีเอส 2013 (CES 2013) ส่วนวันเปิดตัวยังไม่มีกำหนดอย่างแน่ชัด โดยมีราคาอยู่ที่ 749 ดอลลาร์ออสเตรเลีย ในออสเตรเลีย, 739 ยูโร ในฟินแลนด์ คาดว่าจะนำออกวางขายทั่วโลกภายในไตรมาสที่ 1 ปีพ.ศ. 2556นี้ สำหรับประเทศไทยมีการเปิดตัวในวันที่ 14 กุมภาพันธ์ พ.ศ. 2556 ณ โรงแรมโซฟิเทล โซ กรุงเทพ โดยคาดว่าจะวางจำหน่ายช่วงปลายเดือนมีนาคมถึงเมษายนปีเดียวกัน

## คุณสมบัติ
โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้กล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)

โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วย และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย® 

## อ้างอิง

## แหล่งข้อมูลอื่น
* Official website

ซ
ซ
ซ
ซ
ซ
เซนต์ปีเตอร์พอร์ต

**เซนต์ปีเตอร์พอร์ต** () เป็นเมืองหลวงของเกิร์นซีย์ ซึ่งเป็นดินแดนของสหราชอาณาจักรและเป็นเกาะหนึ่งในหมู่เกาะแชนแนล มีพื้นที่ 6.5 ตารางกิโลเมตร มีประชากร 16,488 คน (ค.ศ. 2001)

## แหล่งข้อมูลอื่น
*The St. Peter Port Parish Constables Website

หมวดหมู่:เกิร์นซีย์
หมวดหมู่:เมืองหลวงในสหราชอาณาจักร
หมวดหมู่:เมืองหลวงในทวีปยุโรป
ดักลาส

**ดักลาส** (; ) เป็นเมืองหลักและเมืองใหญ่ที่สุดของเกาะแมน มีประชากร 27,938 คน เมืองนี้ตั้งอยู่ที่ปากแม่น้ำดักลาสและอ่าวกว้างประมาณสองไมล์ แม่น้ำดักลาสเป็นส่วนหนึ่งของท่าเรือของเมืองและท่าเรือพาณิชย์หลัก

เมืองนี้ทำหน้าที่เป็นศูนย์กลางหลักของเกาะในด้านธุรกิจ การเงิน การบริการทางกฎหมาย การขนส่ง ชอปปิง และความบันเทิง

## ภูมิอากาศ
สถานีรายงานสภาพอากาศที่อยู่ใกล้ดักลาสที่สุดคือสถานีรายงานสภาพอากาศริมชายฝั่งที่โรนัลด์สเวย์ ซึ่งอยู่ทางตะวันตกเฉียงใต้ของดักลาสประมาณ  อุณหภูมิสูงสุดเท่าที่บันทึกในโรนัลด์สเวย์ในเดือนกรกฎาคม ค.ศ. 1983 อยู่ที่  อุณหภูมิเฉลี่ยในโรนัลด์สเวย์ (ค.ศ. 1981-2010) อยู่ที่  หรือมากกว่าที่บันทึกไว้ 0.8 วันต่อปี และอุณหภูมิสูงสุดโดยเฉลี่ยต่อปีที่ 

มีหิมะตกที่โรนัลด์สเวย์โดยเฉลี่ยที่ 14.5 วัน ในช่วง ค.ศ. 1981–2010 อุณหภูมิที่ต่ำที่สุดเท่าที่บันทึกในเดือนธันวาคม ค.ศ. 1961 อยู่ที่  และอุณหภูมิที่ต่ำที่สุดของปีโดยเฉลี่ยอยู่ที่ 

## ประชากร
ข้อมูลสำมะโนประชากรไอล์ออฟแมน ค.ศ. 2011 ระบุว่าดักลาสมีประชากร 27,938 คน เพิ่มขึ้นจาก 25,347 คนใน ค.ศ. 2001 ในเมืองมีประชากรอาศัยอยู่คิดเป็นร้อยละ 33.06 ของประชากรบนเกาะทั้งหมด 84,497 คน

## หมวดหมู่

## อ้างอิง

## แหล่งข้อมูลอื่น

* The oldest surviving horse drawn tramway operating in Douglas on the Isle of Man
* Douglas Borough Council 
* Isle of Man Building Control Districts showing parish boundaries
* Isle of Man Census Report 2006

หมวดหมู่:เมืองหลวงในสหราชอาณาจักร
หมวดหมู่:เมืองหลวงในทวีปยุโรป
ตราแผ่นดินของโซมาเลีย

**ตราแผ่นดินของโซมาเลีย** () เป็นตราที่ประกาศใช้อย่างเป็นทางการที่ 10 ตุลาคม 1956 เสือดาว ที่สนับสนุนการป้องกันและดาวสีขาวนอกจากนี้ยังพบบนตราที่ใช้ในระหว่างที่ยังเป็นอาณานิคมของอิตาลี โล่ แนวแบ่งโดยเส้นขาวหยัก (1980) ครึ่งบนของโล่เป็นสีฟ้าด้วยเสือดาวสีธรรมชาติกอปรด้วยดาวห้าแฉกส​​ีขาว

## ตราแผ่นดินในอดีต

ไฟล์:Coat of arms of Hobyo.svg|สัญลักษณ์ของ สุลต่านแห่ง โฮบโย
ไฟล์:Italian Somaliland COA.svg|ตราแผ่นดินของอิตาเลียนโซมาลิแลนด์ และ ดินแดนของโซมาเลีย (1949-1956)
ไฟล์:Badge of British Somaliland (1903–1950).svg|ตราแผ่นดินของ บริติชโซมาลิแลนด์ (1903-1950)
ไฟล์:Badge of British Somaliland (1950–1952).svg|ตราแผ่นดินของ บริติชโซมาลิแลนด์ (1950-1960)


## แหล่งข้อมูลอื่น
*Somalia at Flags of the World

ซ
หมวดหมู่:สัญลักษณ์ของประเทศโซมาเลีย
รายชื่อผู้สำเร็จราชการร่วมซานมารีโน

**รายชื่อผู้สำเร็จราชการร่วมซานมารีโน** () ตั้งแต่ พ.ศ. 2443 ถึงปัจจุบัน โดยผู้สำเร็จราชการร่วมแห่งสาธารณรัฐซานมารีโน จะได้รับเลือกตั้งทุกหกเดือน โดยสภาใหญ่สามัญของประเทศ ทั้งคู่เป็นประมุขแห่งรัฐและหัวหน้ารัฐบาล โดยทั่วไป ผู้สำเร็จราชการร่วมจะถูกเลือกจากพรรคการเมืองฝ่ายค้าน มีวาระ 6 เดือน พิธีสถาปนาผู้สำเร็จราชการร่วมจะมีขึ้นในวันที่ 1 เมษายน และ 1 ตุลาคม ของทุกปี ผู้ดำรงตำแหน่งในปัจจุบัน คือ ฟีลิปโป ตามัญญีนีและGaetano Troina

ธรรมเนียมปฏิบัติหัวหน้ารัฐบาลคู่มาจากธรรมเนียมของสาธารณรัฐโรมัน เทียบได้กับกงสุลแห่งโรมโบราณ

## ผู้สำเร็จราชการร่วม<br>

## ผู้สำเร็จราชการร่วม<br>

## ดูเพิ่ม
* ผู้สำเร็จราชการร่วม
## อ้างอิง

ซานมารีโน

หมวดหมู่:การเมืองซานมารีโน
โอลีวัน

"**อนลี วัน**" () เป็นซิงเกิลภาษาญี่ปุ่นลำดับที่ 32 ของโบอาในรูปแบบแม็กซีซิงเกิล เดิมมีกำหนดวางจำหน่ายซิงเกิลในวันที่ 20 กุมภาพันธ์ พ.ศ. 2556 แต่เลื่อนวันวางจำหน่ายเป็นวันที่ 27 กุมภาพันธ์ พ.ศ. 2556 โดยไม่ทราบเหตุผลแน่ชัด และเป็นการออกซีดีซิงเกิลในรอบ 2 ปีครึ่งของโบอา  หลังจากซิงเกิล WOO WEEKEND ในปี พ.ศ. 2553 

ในการพบปะแฟนเพลงเมื่อวันที่ 7 สิงหาคม พ.ศ. 2555 มีการยืนยันว่าเพลง Only One จะถูกตัดเป็นซิงเกิลภาษาญี่ปุ่นเพลงต่อไปโดยจะวางจำหน่ายในช่วงเดือนฤดูหนาวปี พ.ศ. 2556 และจะวางจำหน่าย 4 รูปแบบ คือ ซีดี, ซีดี+ดีวีดี, และ USB แฟลชไดร์ฟ (เฉพาะแฟนคลับ SOUL ในประเทศญี่ปุ่นเท่านั้น)  

ซิงเกิล Only One ประกอบด้วยเพลงหน้าเอ Only One และเพลงหน้าบี The Shadow ซึ่งแปลงเนื้อร้องเป็นภาษาญี่ปุ่นจากอัลบัมภาษาเกาหลีชุดที่ 7 ของโบอา Only One และเป็นซิงเกิลแรกของโบอาที่แต่งเนื้อร้องเองทั้งภาษาเกาหลีและภาษาญี่ปุ่น 

การโปรโมตซิงเกิล Only One ภายใต้แคมเปนจ์ BoA feat. ONLY ONE COCKTAIL มีการเปิดเว็บไซต์พิเศษ  เพื่อโปรโมต ONLY ONE COCKTAIL ในร้านคอฟฟีช็อป 5 แห่งในกรุงโตเกียว และมีการสลัก QR Code ลงบนเครื่องดื่มครั้งแรกในโลก

เพลง Only One เป็นเพลงประกอบโฆษณา music.jp และเพลงประกอบรายการทาเคชิโนะนิปปอนโนะมิคะตะ ทางช่องทีวีโตเกียว

## รายชื่อเพลง
# Only One 
# The Shadow
# Only One (INST)
# The Shadow (INST)
## มิวสิกวิดีโอ
# Only One  (Music Video)
# The Shadow (Music Video)
# Only One (Making Video)
# The Shadow (Making Video)
## ของขวัญ
เฉพาะสำหรับสมาชิกแฟนคลับ SOUL ในประเทศญ๊ปุ่น 
* Special DVD ｢Only One ～Dance Version～｣ 
เฉพาะสำหรับซีดีและซีดี+ดีวีดีในการผลิตครั้งแรกเท่านั้น
* Only One original letter set
เฉพาะสำหรับสมาชิกแฟนคลับ SOUL ที่ซื้อซิงเกิลแบบซีดี+ดีวีดี, USB Type A และ USB Type B ประกอบด้วย Original Clear File (ทั้ง 3 แบบ) Original Writing Paper และ Original Ball-point Pen.
* Original Clear File
## การแสดงสด
*TBA
## ชาร์ต
;ออริกอนชาร์ต (ในญี่ปุ่น)

## แหล่งข้อมูลอื่น

หมวดหมู่:ซิงเกิลในปี พ.ศ. 2556
หมวดหมู่:เพลงของโบอา
เพชรในเพลง

**รางวัลเพชรในเพลง** เป็นรางวัลที่สำนักวรรณกรรมและประวัติศาสตร์ของกรมศิลปากร จัดขึ้นเพื่อมอบให้บุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนการสร้างสรรค์ผลงานเพลงที่มีคุณภาพทั้งการประพันธ์คำร้องและผู้ขับร้อง เพื่อส่งเสริมการใช้ภาษาไทย เนื่องในวันภาษาไทยแห่งชาติ ที่รัฐบาลกำหนดให้ตรงกับวันที่ 29 กรกฎาคม ของทุกปี โดยในแต่ละปีจะมีการจัดกิจกรรมที่ศูนย์วัฒนธรรมแห่งประเทศไทย แต่ในปี พ.ศ. 2564 งดจัดพิธีมอบรางวัลเพื่อป้องกันการระบาดทั่วของโควิด-19 ในประเทศไทย โดยเน้นรูปแบบออนไลน์ ซึ่งมีกิจกรรมประกอบด้วย การเผยแพร่คำปราศรัย และบันทึกเทปโทรทัศน์การจัดกิจกรรมต่างๆ เผยแพร่ทางสื่อโทรทัศน์และสื่อออนไลน์ โดยผลรางวัลในแต่ละปี ดังนี้

## ลำดับงานประกาศผลรางวัลเพชรในเพลง

## อ้างอิง


หมวดหมู่:รางวัลดนตรี

หมวดหมู่:รางวัลที่ก่อตั้งในปี พ.ศ. 2547
หมวดหมู่:ก่อตั้งในประเทศไทยในปี พ.ศ. 2547
เดอะเวิลส์เกรตเทสต์แท็กทีม

**เดอะเวิลส์เกรตเทสต์แท็กทีม** (The World's Greatest Tag Team) หรือ **เรสต์ลิงส์เกรตเทสต์แท็กทีม** (Wrestling's Greatest Tag Team) ทีมนักมวยปล้ำอาชีพ สมาชิกประกอบด้วย เชลตัน เบนจามิน และชาร์ลี ฮาส อดีตแชมป์แท็กทีม WWE และแชมป์โลกแท็กทีม ROH

## ผลงานแชมป์รางวัล
* **[[Ohio Valley Wrestling]]**
**Danny Davis Invitational Tag Team Tournament (2015) – Haas and Benjamin
***[[Pro Wrestling Illustrated]]**
**PWI Tag Team of the Year (2003)
***[[Ring of Honor]]**
**ROH World Tag Team Championship (2 times) – Haas and Benjamin
***[[WWE|World Wrestling Entertainment]]**
**WWE Championship (1 time) – Angle 
**WWE Tag Team Championship (2 times) – Haas and Benjamin

## อ้างอิง

## แหล่งข้อมูลอื่น

* Charlie Haas' Ring of Honor profile 
* Shelton Benjamin's Ring of Honor profile 
* Shelton Benjamin's WWE Alumni profile
* Online World of Wrestling profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
เพชรในเพลง 2555

**เพชรในเพลง 2555** กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2555 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้ 

## รางวัลเชิดชูเกียรติผู้ประพันธ์เพลงดีเด่นในอดีต
* ประเภทเพลงไทยสากล เพลงน้ำตาแสงไต้ ผู้ประพันธ์ ครูเนรมิต (นายอำนวย กลัสนิมิ),ครูมารุต (นายทวี ณ บางช้าง),ครูสง่า อารัมภีร
* ประเภทเพลงไทยลูกทุ่ง เพลงชมทุ่ง ผู้ประพันธ์ เพลิน พรหมแดน (นายสมส่วน พรหมสว่าง)

## รางวัลการประพันธ์เพลงดีเด่นด้านภาษาไทย
### ประเภทการประพันธ์คำร้องเพลงไทยสากล
* รางวัลชนะเลิศ เพลงวันเพ็ญ ประพันธ์โดย นายวิเชียร ตันติพิมลพันธุ์
* รางวัลชมเชย เพลงจากหนึ่งเป็นล้านทำด้วยใจ ประพันธ์โดย วีระนนท์ นวชานน
* รางวัลชมเชย เพลงชีวิตคู่ ประพันธ์โดย นายสุทธิพงษ์ สมบัติจินดา

### ประเภทการประพันธ์คำร้องเพลงไทยลูกทุ่ง
* รางวัลชนะเลิศ เพลงขอเช็ดน้ำตาบนหน้าแม่ ผู้ประพันธ์ หลุยส์ ท่าศาลา (นายศิวพล เพชรทอง)
* รางวัลชมเชย เพลงรักปักษ์ใต้ ผู้ประพันธ์ ชาง ซาไก (นายนพพร ชูสุวรรณ)
* รางวัลชมเชย เพลงรักเมืองไทยเที่ยวเมืองไทย ผู้ประพันธ์ หนุ่ม บางแค (โก๊ะฝุ่ย)

## รางวัลการขับร้องเพลงดีเด่นด้านภาษาไทย
### ประเภทผู้ขับร้องเพลงไทยสากลชาย
* รางวัลชนะเลิศ เพลงผู้ปิดทองหลังพระ ผู้ขับร้อง นายยืนยง โอภากุล
* รางวัลชมเชย เพลงตามรอยพระราชา ผู้ขับร้อง นายธงไชย แมคอินไตย์
* รางวัลชมเชย ได้แก่ เพลงวันเพ็ญ ผู้ขับร้อง กัน เดอะสตาร์ (นายนภัทร อินทร์ใจเอื้อ)

### ประเภทผู้ขับร้องเพลงไทยสากลหญิง
* รางวัลชนะเลิศ เพลงชีวิตคู่ ผู้ขับร้อง ปาน ธนพร (นางสาวธนพร แวกประยูร)
* รางวัลชมเชย เพลงคนไม่น่าสงสาร ผู้ขับร้อง แอน ธิติมา (นางสาวธิติมา ประทุมทิพย์) 
* รางวัลชมเชย เพลงรัก ผู้ขับร้อง นางดวงดาว เถาว์หิรัญ

### ประเภทผู้ขับร้องเพลงไทยลูกทุ่งชาย
* รางวัลชนะเลิศ เพลงเข็ดรักจากเจ้าพระยา ผู้ขับร้อง หนู มิเตอร์ อาร์สยาม (นายสร่างศัลย์ เรืองศรี) 
* รางวัลชมเชย เพลงข้าวของพ่อ ผู้ขับร้อง ไมค์ ภิรมย์พร (นายพรภิรมย์ พินทะปะกัง)
* รางวัลชมเชย เพลงอยากบอกรัก ผู้ขับร้อง กุ้ง สุธิราช วงศ์เทวัญ อาร์สยาม (นายสุธิราช อุสุภะ)

### ประเภทผู้ขับร้องเพลงไทยลูกทุ่งหญิง
* รางวัลชนะเลิศ เพลงสัญญาบ้านทุ่ง ผู้ขับร้อง วิรดา วงศ์เทวัญ อาร์สยาม (นางสาววิรดา อุสุภะ)
* รางวัลชมเชย เพลงเมื่อดอกแคร์บาน ผู้ขับร้อง ทราย อาร์สยาม (นางสาวนววรรณ นนทโชติ)                         
* รางวัลชมเชย เพลงเจ้าสาวคนต่อไป ผู้ขับร้อง แอร์ สุชาวดี (นางสาวศิริพร พลนรา)

## อ้างอิง

หมวดหมู่:รางวัลดนตรี
หมวดหมู่:เพชรในเพลง
อีทีซี

**อีทีซี** () เป็นวงดนตรีที่เกิดจากการรวมตัวของนักศึกษาวิชาดนตรีจากวิทยาลัยดุริยศิลป์ มหาวิทยาลัยพายัพ จังหวัดเชียงใหม่ ประกอบด้วย โซ่-แมนลักษณ์ ทุมกานนท์ (คีย์บอร์ด), บี-โสตถินันท์ ไชยลังการณ์ (คีย์บอร์ด), มิ้นท์-ปรชญา รามโยธิน (เบส), โอเล่-ไพโรจน์ ธรรมรส (กีต้าร์) และ หนึ่ง-อภิวัฒน์ พงษ์วาท (กลอง,ร้องนำ) มาร่วมวงในช่วงหลัง โดยวงอีทีซีได้เริ่มงานดนตรีโดยรับจ้างเล่นดนตรีตามร้านอาหาร สถานบันเทิงต่างๆ จนมีโปรดิวเซอร์ท่านหนึ่งคือชุมพล สุปัญโญ(อ้อม) ชวนไปทำงานด้วย จึงเป็นจุดเริ่มต้นในการทำอัลบั้มและผลงานเพลงในค่ายเพลงสังกัดใบตอง เร็คคอร์ด ในเครือจีเอ็มเอ็ม แกรมมี่

ปัจจุบันวงอีทีซีได้แยกตัวจากค่ายเพลงที่เคยสังกัด เคพีเอ็น มิวสิค หลังจากหมดสัญญาและก่อตั้งบริษัทบริหารดูแลวงดนตรีเองในนาม บริษัท วงอีทีซี จำกัด โดยมีโปรโมเตอร์ iwave เป็นผู้ดูแลเรื่องงานผลิตและการประชาสัมพันธ์ให้ อยู่กับค่าย iwork จนเปลี่ยนมาเป็น iam ในตอนนี้ ETC. ย้ายมาอยู่บ้านใหม่กับค่าย Move Records ในเครือ มิวซิกมูฟ

## ผลงานเพลง
#### อัลบั้ม ETC.

## Single
* ทองผืนเดียวกัน – รวมศิลปิน
* Soft Touch With Your Love (สัมผัส) Feat.ชมพู่ อารยา
* จากวันนี้ – Lipta Feat.ETC
* น้ำตาสุดท้าย (One last tear) MAC SARUN feat.ETC
* ที่ว่างข้างๆตัว – หนึ่ง ETC
* ขอบคุณที่เลือกฉัน (LH Bank...My Choice) – หนึ่ง ETC
* จูบ – ILLSLICK Feat.หนึ่ง ETC
* อุตุนิยมวิทยา – หนุ่ม PRACHYA Feat. หนึ่ง ETC
* คนที่ตามหา ประกอบภาพยนตร์ Single Lady เพราะเคยมีแฟน
* ชุดวิวาห์ : หนึ่ง อภิวัฒน์ feat. ILLSLICK
* รักอยู่ - หนึ่ง อภิวัฒน์ 
* ฝัง(ใน)ใจ - ETC
* รอยยิ้มที่หัวใจ - ETC
* ลาก่อนนะ (Perfect Goodbye) - ETC
* แค่เธอยิ้ม (Super Smile) - ETC
* เมื่อไหร่จะบอก - ETC. x The Parkinson

## เพลงประกอบละคร

## คอนเสิร์ต
* Seefa #2 Deep Blue Concert (วง ETC. เป็น Music Director และ Back up ของคอนเสิร์ตนี้)
*ETC. Bring it back Concert
*ETC. พักร้อน Concert
*ETC. Back to Basic Concert
*ETC. 10 ปี Back to the Future Concert
*ETC. Journey Concert
*Singha Music Present “ETC. Prom Night Ready to Move”
*ETC. It’s Been a While คิดถึงไม่หาย Concert
*ETC. ชวนมาแจม

## ผลงานอื่น ๆ
### ละครโทรทัศน์

## อ้างอิง

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:บุคคลจากวิทยาลัยดุริยศิลป์ มหาวิทยาลัยพายัพ
หมวดหมู่:บุคคลจากคณะการสื่อสารมวลชน มหาวิทยาลัยเชียงใหม่
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:ศิลปินสังกัดมิวซิกมูฟ
หมวดหมู่:วงกลุ่มห้าสัญชาติไทย
วงศ์หนูทุ่ง

**วงศ์หนูทุ่ง** เป็นวงศ์ของสัตว์ฟันแทะขนาดเล็กจำพวกหนูวงศ์หนึ่ง ใช้ชื่อว่า Cricetidae เป็นวงศ์ที่มีสมาชิกหลากหลายมากมาย อาทิ แฮมสเตอร์, แฮมสเตอร์แคระ, หนูเลมมิ่ง, หนูทุ่ง ซึ่งยังสามารถแยกออกเป็นวงศ์ย่อย ๆ ได้อีก (ในบางข้อมูลจัดให้เป็นวงศ์เดียวกับ Muridae)

หนูในวงศ์นี้มีประมาณ 600 ชนิด กระจายพันธุ์ไปในหลายพื้นที่ของโลก โดยเฉพาะในซีกโลกใหม่ และยังพบได้ที่ ยุโรป และเอเชีย เป็นสัตว์เลี้ยงลูกด้วยนมขนาดเล็ก โดยขนาดเล็กที่สุด คือ หนูแคระโลกใหม่ มีขนาดยาวประมาณ 5–8 เซนติเมตร (2.0–3.1 นิ้ว) และน้ำหนักประมาณ 7 กรัม (0.25 ออนซ์)  จนถึงขนาดใหญ่ที่สุด คือ หนูมัสก์ ที่ยาว 41–62 เซนติเมตร (16–24 นิ้ว) และมีน้ำหนัก 1,100 กรัม (39 ออนซ์) หางมีความเรียวยาวไม่มีขนและมีเกล็ด มีขนาดที่แตกต่างกันออกไป ใช้สำหรับทรงตัวและเกาะเกี่ยวได้โดยเฉพาะหนูที่อาศัยอยู่ในท้องทุ่ง หรือพื้นที่เกษตรกรรม ขนส่วนใหญ่มีสีน้ำตาลและส่วนท้องสีขาว แต่ก็มีสีต่าง ๆ แตกต่างกันไปได้

เช่นเดียวกับหนูในวงศ์ Muridae คือ พบได้แทบทุกภูมิประเทศที่มีความแตกต่างหลากหลาย ตั้งแต่อาร์กติกเซอร์เคิล, ท้องทุ่ง, ทะเลทรายที่แห้งแล้ง, บ้านเรือนของมนุษย์ หรือพื้นที่ชุ่มน้ำ โดยปกติเป็นสัตว์ที่กินเมล็ดพืชเป็นอาหาร แต่ก็กินอาหารได้หลากหลายมาก เช่น เนื้อสัตว์, ซากสัตว์, อาหารที่กินเหลือ, แมลง เป็นต้น ฟันมีลักษณะเป็นฟันแทะที่งอกใหม่ได้ตลอดเวลา ในอัตราปีละ 5 นิ้ว เป็นฟันที่มีความแข็งแรง ซึ่งทำให้แทะได้แม้แต่สายไฟ หรือฝาผนังปูนซีเมนต์ สามารถเขียนเป็นสูตรฟันได้ว่า 

เป็นสัตว์ที่มีระบบเผาพลาญพลังงานหรือแมตาบอลิซึมเร็วมาก ในวันหนึ่งหัวใจเต้นได้เร็วมาก ถึงขนาดเมื่อเทียบกับหัวใจของช้างจะเท่ากับหัวใจของช้างเต้นถึง 70 ปี จึงเป็นสัตว์ที่มีความตื่นตัว ว่องไวตลอดเวลา โดยจะกินอาหารแทบทุกชั่วโมง โดยวันหนึ่ง สามารถกินอาหารได้มากถึงร้อยละ 40 ของน้ำหนักตัว เทียบเท่ากับมนุษย์กินซีเรียลมากถึงวันละ 80 กล่อง และเมื่อไปถึงที่ไหนมักจะถ่ายฉี่ไว้ ซึ่งเป็นการปล่อยฟีโรโมน รวมถึงการถ่ายมูลทิ้งไว้ด้วย 

แพร่ขยายพันธุ์ได้รวดเร็ว มีระยะเวลาการตั้งท้องประมาณ 15-50 วัน ปีหนึ่งสามารถออกลูกได้หลายครอกและสามารถเพิ่มจำนวนประชากรได้เป็นพันตัว

ในประเทศไทย มีหนูในวงศ์นี้เพียงชนิดเดียว คือ หนูน้ำดอยอ่างกา (*Eothenomys melanogaster*) ซึ่งพบได้ที่ดอยอ่างกา จังหวัดเชียงใหม่

## อ้างอิง

## แหล่งข้อมูลอื่น

หมวดหมู่:สัตว์ฟันแทะ
หมวดหมู่:วงศ์หนูทุ่ง
ทองสุก 13

***ทองสุก 13*** เป็นภาพยนตร์ไทยแนวสยองขวัญแบบนอน-สต็อป โดยมีต้นกำเนิดมาจากภาพยนตร์เรื่อง “*[[ศุกร์ 13 (แฟรนไชส์)|ศุกร์ 13 ฝันหวาน]]*” ในสหรัฐอเมริกา จากการกำกับของทวีวัฒน์ วันทา และเขียนบทโดยเอกสิทธิ์ ไทยรัตน์ และยังเป็นผลงานเรื่องแรกของบริษัท เวฟ พิคเจอร์ส จำกัด ออกฉายวันที่ 31 มกราคม พ.ศ. 2556 นำแสดงโดย ชินวุฒ อินทรคูสิน, ฌอห์ณ จินดาโชติ, ชีรณัฐ ยูสานนท์, อัครณัฐ อริยฤทธิ์วิกุล, ณัฐภัสสรา อดุลยาเมธาสิริ, กิตติ์ลภัส กรสุทธิ์ไรวรรณ

## เนื้อเรื่อง
เนื้อเรื่องทั้งหมดดัดแปลงมาจาก “*ศุกร์ 13 ฝันหวาน*” ในกลุ่มเพื่อน ๆ มักจะมีใครคน ที่เป็นลูกไล่/ ตัวลง มักโดนแกล้งอยู่เสมอ และ “ทองสุก” (ชิน ชินวุฒ อินทรคูสิน) ก็เป็นตัวลงประจำกลุ่ม ด้วยความที่เป็นคนเนิร์ด จึงโดนรุมแกล้งอยู่เสมอตั้งแต่เด็ก ๆ ยังดีที่เขายังมี “น้ำ” (น้ำชา ชีรณัฐ ยูสานนท์) เป็นเพื่อนที่เห็นใจทองสุกมากที่สุด ทั้งสองเป็นเพื่อนจนเรียนมหาวิทยาลัยแต่เพราะความเนิร์ดของทองสุก ทำให้กลุ่มเพื่อนใหม่ไม่ว่าจะเป็น บอย (ฌอห์ณ จินดาโชติ), แจ๊ก (น๊อต อัครณัฐ อริยฤทธิ์วิกุล), บีม (กอล์ฟ ณัฐภัสสรา อดุลยาเมธาสิริ), ปุ้ย (ฐา กิตติ์ลภัส กรสุทธิ์ไรวรรณ) ที่ทนความเนิร์ดของทองสุกไม่ไหว แม้น้ำจะขอก็ตาม

แล้ววันหยุดยาวที่กำลังจะมาถึงก็ทำให้ทุกคนต้องลืมเพื่อนคนนี้ไม่ลงไปตลอดชีวิต เมื่อทุกคนนัดกันหนีทองสุกไปเที่ยวกันที่เกาะเล็ก ๆ กลางทะเลสาบเวิ้งว้างแห่งหนึ่ง โดยมีโจทย์ง่าย ๆ ว่า งานนี้ต้องไม่มีทองสุก แต่ใครจะรู้ว่า ทองสุก แอบไปเซอร์ไพร์สที่นั่น และในคืนนั้นดันไปตรงกับวัน ศุกร์ 13 ที่ว่ากันว่าเป็น “คืนผีแดก” คืนที่วิญญาณผีร้ายออกมากินเครื่องเซ่นสังเวย เพื่อน ๆ จึงตอบแทนทองสุกด้วยการแกล้งด้วยการขังในตู้ที่ปิดตาย หารู้ไม่ว่าคนในกลุ่มได้รับบทเรียนที่ขำไม่ออก ในคืนที่เต็มไปด้วยความหลอนและไม่มีใครไว้ใจใครแม้กระทั่งตัวเอง

## รายชื่อนักแสดง
### นักแสดงหลัก
* ชินวุฒ อินทรคูสิน รับบท ทองสุก
** สิชฌ์ษัญจ์ ภิญโญธีรโชติ รับบท ทองสุก (วัยเด็ก)
* ฌอห์ณ จินดาโชติ รับบท บอย
* ชีรณัฐ ยูสานนท์ รับบท น้ำ  
** อาภัสรา เลิศประเสริฐ รับบท น้ำ (วัยเด็ก)
* อัครณัฐ อริยฤทธิ์วิกุล รับบท แจ็ก
* ณัฐภัสสรา อดุลยาเมธาสิริ รับบท บีม
* กิตติ์ลภัส กรสุทธิ์ไรวรรณ รับบท ปุ้ย

### นักแสดงสมทบ
* ชไมพร จตุรภุช รับบท แม่ของทองสุก
* อัญชลี สายสุนทร รับบท แม่ของน้ำ
* เทิดพร มโนไพบูลย์ รับบท พ่อหมอ

### นักแสดงรับเชิญ
* ทฤษฎี สหวงษ์ รับบท ผู้พิทักษ์

## การสร้าง

## ดูเพิ่ม
ศุกร์ 13 ฝันหวาน

## การตอบรับ

## อ้างอิง

## แหล่งข้อมูลอื่น
* ข้อมูลภาพยนตร์-ทองสุก 13 จาก thaicinema 
* ข้อมูลภาพยนตร์-ทองสุก 13 จาก majorcineplex 
* 

หมวดหมู่:ภาพยนตร์ไทยที่ออกฉายในปี พ.ศ. 2556
หมวดหมู่:ภาพยนตร์ไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ผีไทย
หมวดหมู่:ภาพยนตร์ที่กำกับโดย ทวีวัฒน์ วันทา
มาสด้า ทริบิวต์

**มาสด้า ทริบิวต์** () เป็นรถยนต์เอนกประสงค์สมรรถนะสูงขนาดเล็กที่ผลิตโดยค่ายรถยนต์สัญชาติญี่ปุ่นขนาดกลาง มาสด้า เริ่มผลิตใน พ.ศ. 2543-2554 และเริ่มจำหน่ายในปี พ.ศ. 2544โดยมีมาสด้า CX-5 () เข้ามาทำตลาดแทน มาสด้า ทริบิวต์ เป็นรถยนต์ SUV ขนาดเล็กที่ใช้ชิ้นส่วนร่วมกับฟอร์ด เอสเคป () และใช้ระบบขับเคลื่อน 4 ล้อเช่นเดียวกัน ในประเทศไทยทางมาสด้าประเทศไทยเคยนำมาจำหน่ายอยู่พักหนึ่งเมื่อปี พ.ศ. 2547-2549 และได้รับความนิยมอยู่ช่วงหนึ่งด้วย แต่ก็เลิกจำหน่ายไป 

มาสด้า ทริบิวต์ มีวิวัฒนาการตามช่วงเวลาได้ 2 Generation (รุ่น) ดังนี้

## รุ่นที่ 1 ([[พ.ศ. 2543]]-[[พ.ศ. 2550|2550]])
thumbnail|left|มาสด้า ทริบิวต์ รุ่นที่ 1
มาสด้า ทริบิวต์ รุ่นที่ 1 เริ่มผลิตเมื่อ พ.ศ. 2543 และเปิดตัวอย่างเป็นทางการเมื่อปี พ.ศ. 2544 ออกมาขายเพื่อทดแทนเอสยูวีรุ่นเก่า มาสด้า นาวาโจ () มีเครื่องยนต์ 2 ขนาด คือ 2.3 Mazda L3-VE MZR และ 3.0 ลิตร Ford Duratec 30 V6 ในประเทศไทยจะเป็นเครื่องยนต์ 2.3 ลิตร L3-VE MZR มีเกียร์ 2 แบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีตัวถังรูปแบบเดียวคือ SUV 5 ประตู 

รุ่นนี้ มีการผลิตในหลายประเทศเช่น ญี่ปุ่น ,สหรัฐอเมริกา ,ไต้หวัน ,ไทย ,ฟิลิปปินส์ และ ตูนีเซีย 

ในรุ่นนี้ เป็นรุ่นแรก รุ่นเดียวและรุ่นสุดท้ายที่มีขายในประเทศไทยและญี่ปุ่น เพราะหลังจากสิ้นสุดรุ่นนี้ ญี่ปุ่นได้นำมาสด้า CX-7 มาทำตลาดแทน ส่วนในประเทศไทยไม่มีการนำรุ่นต่อไปมาทำตลาดด้วย และเลิกผลิตรุ่นนี้พร้อมกันทั่วโลกในปี พ.ศ. 2550

## รุ่นที่ 2 ([[พ.ศ. 2550]]-[[พ.ศ. 2554|2554]])
thumbnail|right|มาสด้า ทริบิวต์ รุ่นที่ 2
มาสด้า ทริบิวต์ รุ่นที่ 2 เริ่มผลิตเมื่อ พ.ศ. 2550 และยังคงใช้ชิ้นส่วนร่วมกับฟอร์ด เอสเคปเหมือนเดิม มีเครื่องยนต์ 2 ขนาด คือ 2.5 และ 3.0 ลิตร มีเกียร์ 3 แบบ คือ เกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีตัวถังรูปแบบเดียวคือ SUV 5 ประตูเช่นเดิม โดยรุ่นนี้ไม่เป็นที่รู้จักของประเทศไทย และประเทศญี่ปุ่นได้ยกเลิกการทำตลาด เปลี่ยนไปนำ มาสด้า CX-7 () มาผลิตแทน

รุ่นนี้ เป็นรุ่นแรกและรุ่นเดียวที่มีการผลิตทริบิวต์ในรูปแบบของเครื่องยนต์ไฮบริดออกมาขาย และยุติการผลิตในปี พ.ศ. 2554 โดยมีมาสด้า CX-5 เข้ามาทำตลาดแทน ซึ่งมาสด้าประเทศไทย เตรียมจะนำ CX-5 เข้ามาจำหน่ายในประเทศไทยในเร็วๆ นี้

ทริบิวต์
ขะ

right|ตัวอักษรขะ (ख)
**ขะ** เป็นพยัญชนะตัวหนึ่งในอักษรเทวนาครี โดยเขียนว่า **ख** เข้าในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ข และทับศัพท์ภาษาอังกฤษให้เสียง 

หมวดหมู่:อักษรเทวนาครี
กะ (อักษรเทวนาครี)

right|ตัวอักษรกะ (क)
**กะ** เป็นพยัญชนะตัวแรกในอักษรเทวนาครี โดยเขียนว่า **क** มีที่มาแรกสุดจากอักษรพราหมี 𑀓 (13px|ka|class=skin-invert-image) และพัฒนาต่อมาจากอักษรคุปตะ 13px|class=skin-invert-image เป็นพยัญชนะในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ก และในทุกภาษา क จะออกเสียงเป็น  หรือ 

ตัวอักษรสามารถเขียนเป็นพยัญชนะสังโยค โดยจะเหลือแค่ส่วนด้านหน้า ไม่ลากต่อมาด้านหลัง เช่น กฺว (क्व), กฺน (क्न), กฺย (क्य), กฺต (क्त) และกฺษ (क्ष)

## อ้างอิง

หมวดหมู่:อักษรเทวนาครี
สกอร์โปนอค

สกอร์โปน็อคส์ () เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส เป็นหุ่นยนต์ฝ่ายของดีเซปติคอนส์ 

## ประวัติ
### ฉบับการ์ตูน
#### ทรานส์ฟอร์มเมอร์ส เจเนเรชั่น 1
สกอร์โปน็อคส์ เป็นหุ่นยนต์ฝ่ายดีเซปติคอนส์ ที่อยู่ในกลุ่มของ เฮดมาสเตอร์ส เขาเป็นคู่แค้นกับ ฟอร์เทรส แม็กซิมัส (Fortress Maximus) ผู้เป็นหุ่นยนต์ฝ่ายออโต้บ็อตส์ มีอยู่ครั้งหนึ่ง สกอร์โปนอคได้นำพวกดีเซปติคอนส์มาจู่โจมค่ายออโต้บ็อตส์ ณ ดาวไซเบอร์ทรอน สกอร์โปนอคและพวก ได้ทำการปิดเมืองเอาไว้ จนค่ายออโต้บ็อตส์แตกพ่ายเพราะถูกเผาทำลายสิ้น

### ฉบับภาพยนตร์คนแสดง
#### [[ทรานส์ฟอร์มเมอร์ส มหาวิบัติจักรกลสังหารถล่มจักรวาล]]
ในฉบับภาพยนตร์คนแสดง สกอร์โปน็อคส์ เป็นหุ่นยนต์สีเทาดำ มีลักษณะรูปร่างคล้ายแมงป่อง สกอร์โปน็อคส์ได้ปรากฏตัวขึ้นในภาพยนตร์เรื่องนี้เป็นเรื่องแรก ฉากแรกที่สกอร์โปน็อคส์ได้ปรากฏตัวขึ้นคือ รัฐกาตาร์ ฝั่งตะวันออกกลาง สกอร์โปนอคได้มายังโลกเพื่อมาตามหาออลสปาร์คร่วมกับหุ่นยนต์ตัวอื่นๆ และได้มีส่วนร่วมในการปราบปรามทหารของผู้กองเลนนิกซ์ และโรเบิร์ต เอ็ปป์ ที่กองบัญชาการปฏิบัติการพิเศษ ณ กาตาร์ จนท่านรัฐมนตรีกลาโหมและทุกคนคิดว่าทหารที่ถูกโจมตีเสียชีวิตหมด แต่แท้จริงแล้วเลนนิกซ์ เอ็ปป์ และทหารที่เหลือไม่กี่คนรอดตายมาได้ 

เมื่อสกอร์โปน็อคส์รู้ข่าวว่าพวกเขารอดมาได้เลยไปถล่มซ้ำอีกรอบ ที่หมู่บ้านเล็กๆ กลางทะเลทราย เลนนิกซ์และเอ็ปป์ได้วิทยุสื่อสารไปถึงเพนตากอน ให้มาจัดการตัวประหลาดนี้ ทหารอากาศที่ถูกส่งมาตามคำสั่งของภาคพื้นดิน ได้ระดมยิงสกอร์โปน็อคส์อย่างหนัก จนสกอร์โปน็อคส์หางขาด และบาดเจ็บสาหัส จนต้องหนีไปรักษาตัว

#### [[ทรานส์ฟอร์มเมอร์ส อภิมหาสงครามแค้น]]
ในทรานส์ฟอร์มเมอร์สภาค 2 สกอร์โปน็อคส์ได้ปรากฏตัวตอนที่ดีเซปติคอนส์ทำศึกชิงขุมพลังเมททริกซ์ ที่อียิปต์ และพยายามขัดขวางไม่ให้แซม วิทวิคกี้ นำเมททริกซ์ไปชุบชีวิตออพติมัส สกอร์โปน็อคส์ ได้เห็นเหตุการณ์ตอนเจ็ทไฟร์ มาฆ่าหุ่นยนต์ดีเซปติคอนส์ เพราะเจ็ทไฟร์เลือกย้ายข้างอยู่ฝ่ายออโต้บ็อตส์ สกอร์โปน็อคส์จึงออกไปทำการต่อสู้ และพยายามจะฉีกร่างเจ็ทไฟร์ แต่ถูกเจ็ทไฟร์โจมตีที่ศีรษะอย่างหนักจนสกอร์โปน็อคส์ สิ้นชีพ ส่วนเจ็ทไฟร์บาดเจ็บสาหัส ในภาค 7 สกอร์โปน็อคส์ได้อยู่ฝ่ายพรีดาคอนส์เพื่อรับมือกับพวกออโต้บ็อตส์และแม็กซิมอลที่โลก ความสูงของสกอร์โปน็อคส์อยู่ที่ 10 ฟุต อาวุธของมันคือ หางเหล็กใน, แฮนด์บลาสเตอร์ และ จรวดสั้น

### ผู้พากย์เสียง
ผู้ให้เสียงสกอร์โปน็อคส์ ในทรานส์ฟอร์มเมอร์ส ภาค เจเนเรชั่น 1 ให้เสียงภาษาอังกฤษโดย สตีเฟ่น คีเนอร์ (Stephen keener)

ในทรานส์ฟอร์มเมอร์ส ซีรีส์ (ทรานส์ฟอร์มเมอร์ส :เอ็นเนอร์จอน ทรานส์ฟอร์มเมอร์ส : ไซเบอร์ตรอน และ ทรานส์ฟอร์มเมอร์ส ไทเทเนี่ยม) ให้เสียงสกอร์โปน็อคส์ ภาคภาษาอังกฤษโดย โคลิน เมอร์ด็อร์ค (Colin murdock) ให้เสียงภาษาญี่ปุ่นโดย ยาซึโนริ มาซึทานิ (Yasunori Masutani)

ส่วนในฉบับภาพยนตร์คนแสดงนั้น ไม่มีเสียงพากย์สกอร์โปน็อคส์

### การเรียกชื่อในแต่ละประเทศ
สกอร์โปน้อคส์ ภาษาอิตาเลียนเรียกว่า สกอร์เปี้ยน (Scorpion) ภาษายูเครน จะเรียกว่า สกอร์ปี้ (Scorpiy) ภาษาญี่ปุ่นเรียกว่า สกอรุโปนอกกุ ( , )

หมวดหมู่:ทรานส์ฟอร์เมอร์ส
หมวดหมู่:ตัวละครที่เป็นนายพล
หมวดหมู่:ตัวละครที่เป็นผู้บัญชาการ
หมวดหมู่:ตัวละครที่เป็นลูกน้อง
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครในบันเทิงคดีที่มีพลังเหนือมนุษย์
ปลาฉลามอาบแดด

**ปลาฉลามอาบแดด** หรือ **ปลาฉลามยักษ์น้ำอุ่น** (; ) เป็นปลากระดูกอ่อนขนาดใหญ่ชนิดหนึ่ง จำพวกปลาฉลาม นับเป็นปลาเพียงชนิดเดียวเท่านั้นที่อยู่ในวงศ์ Cetorhinidae และสกุล *Cetorhinus*

ปลาฉลามอาบแดดจัดอยู่ในอันดับ Lamniformes เช่นเดียวกับปลาฉลามขาว จัดเป็นปลาที่มีขนาดใหญ่เป็นอันดับสองของโลกรองมาจากปลาฉลามวาฬ ปลาฉลามอาบแดดมีความยาวได้ถึง 10 เมตร เท่ากับรถโดยสารสองชั้นคันหนึ่ง (ขนาดโดยเฉลี่ย 8 เมตร) มีน้ำหนักมากถึงได้ 7 ตัน เท่ากับช้างสองเชือก  มีลักษณะเด่น คือ มีลำตัวสีเทาออกน้ำตาล มีปลายจมูกเป็นรูปกรวย มีปากขนาดใหญ่ มีซี่กรองเหงือกสีแดงมีลักษณะเป็นซี่คล้ายหวีหรือแปรงที่พัฒนามาเป็นอย่างดีสำหรับกรองอาหาร มีริ้วเหงือกภายนอกตั้งแต่ส่วนบนหัวถึงด้านล่างหัว  ซึ่งปลาฉลามอาบแดดจะใช้ซี่กรองเหงือกนี้ในการหายใจเอาออกซิเจนเข้าสู่ร่างกาย กรองกินแพลงก์ตอนสัตว์ต่าง ๆ ผ่านซี่กรองนี้เป็นอาหารเหมือนปลาฉลามวาฬ และปลาฉลามเมกาเมาท์  จัดเป็นปลาฉลามที่มีสมองขนาดเล็ก แต่ก็มีประสาทสัมผัสโดยเฉพาะประสาทการดมกลิ่นที่ดีเยี่ยมเหมือนปลาฉลามกินเนื้อชนิดอื่น

ปลาฉลามอาบแดด เป็นปลาฉลามขนาดใหญ่อีกชนิดหนึ่งที่ไม่เป็นอันตรายต่อมนุษย์ กระจายพันธุ์อยู่ในทะเลหรือมหาสมุทรเขตน้ำอุ่นทั่วโลก โดยเฉพาะรอบ ๆ เกาะอังกฤษ นับเป็นปลาที่ใหญ่ที่สุดที่พบได้ในเกาะอังกฤษ ปลาฉลามอาบแดดบางครั้งจะรวมตัวกันเป็นฝูงเล็ก ๆ เพื่อกินแพลงก์ตอนสัตว์บริเวณผิวน้ำ ตามสภาวะแวดล้อมที่เหมาะสมที่แพลงก์ตอนสัตว์จะเจริญเติบโตได้ดี คือ มีแสงแดด มีอุณหภูมิอบอุ่นที่เหมาะสม ปลาฉลามอาบแดดจะอ้าปากได้กว้าง จนกระทั่งเห็นซี่กรองภายในปากชัดเจน ไล่กินแพลงก์ตอนสัตว์ตามผิวน้ำ แต่โดยปกติจะอาศัยอยู่ในน้ำลึก และจะมีพฤติกรรมย้ายถิ่นฐานไปตามแพลงก์ตอนตามฤดูกาล ซึ่งเชื่อว่าจะว่ายตามแพลงก์ตอนไปตามกลิ่น จากการศึกษาพบว่าสามารถเดินทางได้ไกลถึง 2,000 กิโลเมตร ภายในระยะเวลา 7 วัน

ปลาฉลามอาบแดด เหมือนปลาฉลามชนิดอื่น ๆ ที่ถูกล่าเพื่อการพาณิชย์มามาตั้งแต่อดีต เพื่อนำไปเพื่อการบริโภค ครีบนำไปทำเป็นหูฉลาม และน้ำมันตับปลาฉลาม อีกทั้งในปัจจุบัน ผลจากการตรวจสอบทางดีเอ็นเอและเนื้อเยื่อพบว่า ซากปลาฉลามอาบแดด คือ ซากของสิ่งมีชีวิตลึกลับขนาดใหญ่ที่เรือประมงสัญชาติญี่ปุ่นเคยกว้านขึ้นมาได้เมื่อ ปี ค.ศ. 1977 ที่ชายฝั่งนิวซีแลนด์ ซึ่งเป็นปริศนามาอย่างยาวนานว่าคือสัตว์ชนิดใด จนกระทั่งมีความเชื่อกันว่าเป็นพลีซิโอซอรัส สัตว์เลื้อยคลานทะเลคอยาวขนาดใหญ่ยุคเดียวกับไดโนเสาร์ที่ยังไม่สูญพันธุ์

## รูปภาพ

ภาพ:Basking head.jpg|ส่วนหัว
ภาพ:Basking Shark off Rousay - geograph.org.uk - 957838.jpg|ภาพจากบนผิวน้ำ
ภาพ:BS2 small.jpg|ส่วนหัวและครีบหลังขณะกินแพลงก์ตอน

## อ้างอิง

## แหล่งข้อมูลอื่น

หมวดหมู่:มหสัตว์
หมวดหมู่:อันดับปลาฉลามขาว
หมวดหมู่:ปลาชนิดเดียว
เทศบาลเมืองกุฉินารายณ์

**เทศบาลเมืองกุฉินารายณ์** เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในท้องที่อำเภอกุฉินารายณ์ จังหวัดกาฬสินธุ์ มีพื้นที่ครอบคลุมบางส่วนของตำบลบัวขาว ภายในเขตเทศบาลเป็นที่ตั้งของหน่วยงานการบริหาร สถานศึกษา สถานพยาบาล และสาธารณสุข

## ประวัติ
เทศบาลเมืองกุฉินารายณ์เดิมมีฐานะเป็น "สุขาภิบาลบัวขาว" ได้รับการจัดตั้งขึ้นตามประกาศกระทรวงมหาดไทย เมื่อวันที่ 24 กันยายน พ.ศ. 2499 ต่อมาได้ยกฐานะจากสุขาภิบาลเป็น "เทศบาลตำบลบัวขาว" เมื่อวันที่ 25 พฤษภาคม พ.ศ. 2542 และได้เปลี่ยนแปลงฐานะจากเทศบาลตำบลบัวขาวเป็น "เทศบาลเมืองบัวขาว" ตามประกาศกระทรวงมหาดไทย เมื่อวันที่ 9 มีนาคม พ.ศ. 2555ต่อมาเทศบาลเมืองบัวขาว มีความประสงค์จะขอเปลี่ยนชื่อเป็นเทศบาลเมืองกุฉินารายณ์ เพื่อไม่ให้ชื่อซ้ำกับองค์การบริหารส่วนตำบลบัวขาว อำเภอกุฉินารายณ์ จังหวัดกาฬสินธุ์ และที่ตั้งที่ว่าการอำเภอกุฉินารายณ์ อยู่ในเขตเทศบาล และสอดคล้องตามเจตนารมณ์ของประชาชนในเขตเทศบาล รัฐมนตรีว่าการกระทรวงมหาดไทย
จึงให้เปลี่ยนชื่อเทศบาลเมืองบัวขาว เป็น **เทศบาลเมืองกุฉินารายณ์** ตั้งแต่วันที่ 30 กรกฎาคม พ.ศ. 2562 เป็นต้นไป

## อ้างอิง

กุฉินารายณ์
กุฉินารายณ์
หมวดหมู่:อำเภอกุฉินารายณ์
กองทัพโซมาเลีย

thumbnail|250px|ทหารในกองทัพแห่งชาติโซมาเลีย (SNA)

กองทัพโซมาเลียเป็นกองกำลังทหารของสหพันธ์สาธารณรัฐโซมาเลีย( somalia )โดยมีประธานาธิบดีเป็นผู้บัญชาการทหารสูงสุด พวกเขาได้รับคำสั่งเพื่อป้องกันอำนาจอธิปไตยของประเทศให้เป็นเป็นอิสระและบูรณภาพเหนือดินแดน

## ประวัติ

## โครงสร้าง

## บุคลากร

### กำลังพลประจำการ

### กำลังพลสำรอง

## งบประมาณ

## ยุทธภัณฑ์

### อาวุธประจำกาย

### อาวุธประจำหน่วย

## อ้างอิง

หมวดหมู่:กองทัพแบ่งตามประเทศ
ซ
ปัญหาการไหลมากสุด

thumb|upright=1.5|ตัวอย่างของเครือข่ายการไหลซึ่งมีการไหลมากสุด แหล่งต้นทางคือ ''s'' และแหล่งปลายทางคือ ''t'' เลข ''a''/''b'' แสดงให้เห็นปริมาณการไหลในท่อนั้นกับความจุของท่อนั้นตามลำดับ
**ปัญหาการไหลมากสุด** เป็นปัญหาเกี่ยวกับการไหลในเครือข่ายที่ต้องการหาการไหล (เส้นทางน้ำไหน; flow) ซึ่งจะทำให้น้ำที่ไหลออกจากแหล่งต้นทาง (source) ผ่านท่อต่าง ๆ ไปยังแหล่งปลายทาง (sink) มีปริมาณมากที่สุด

ปัญหานี้อาจจะนับเป็นกรณีพิเศษของปัญหาการไหลหมุนเวียนที่ซับซ้อนยิ่งกว่า มีทฤษฎีบทที่สำคัญมากมายเกี่ยวกับปัญหาดังกล่าว หนึ่งในทฤษฎีบทที่เป็นที่รู้จักมากที่สุดคือทฤษฎีบทการไหลมากสุด-คัทต่ำสุดซึ่งกล่าวไว้ว่าปริมาณการไหลที่มากที่สุด (ซึ่งก็คือคำตอบของปัญหาการไหลมากสุด) จะเท่ากับคัทที่ต่ำที่สุด

## ประวัติ

## นิยามปัญหา

## วิธีแก้ไขปัญหา

## ทฤษฎีบท
### ทฤษฎีบทการไหลมากสุด-คัทต่ำสุด
ทฤษฎีบทการไหลมากสุด-คัทต่ำสุด กล่าวไว้ว่าปริมาณการไหลที่มากที่สุด จะเท่ากับคัทที่ต่ำที่สุด ทฤษฎีบทนี้ยังเป็นฐานให้กับทฤษฎีบทอีกมากมายเช่นทฤษฎีบทเมนเกอร์

### ทฤษฎีบทการไหลที่เป็นจำนวนเต็ม
ทฤษฎีบทการไหลที่เป็นจำนวนเต็ม กล่าวไว้ว่าถ้าท่อทั้งหมดมีความจุเป็นจำนวนเต็ม คำตอบของปัญหาการไหลมากสุดก็จะเป็นจำนวนเต็มด้วย

## การนำไปใช้
### ปัญหาการไหลมากสุดหลายแหล่งต้นทาง หลายแหล่งปลายทาง

### ปัญหาการจับคู่มากสุด

### ปัญหาการไหลมากสุดโดยจุดยอดมีความจุ

หมวดหมู่:การไหลในเครือข่าย
หมวดหมู่:ปัญหาทางคณิตศาสตร์
ดรากอนฟอร์ซ

ดราก้อนฟอร์ซ () เป็นวง พาวเวอร์เมทัล สัญชาติอังกฤษ ก่อตั้งในขึ้นปี 1999 ณ นครลอนดอน วงนี้รู้จักกันเป็นอย่างดีในเรื่องความสามารถ ของมือกีตาร์ ที่โซโล่เร็วมาก และนาน เพลงของดรากอนฟอร์ซมีการผสานเสียงธรรมดาของเครื่องดนตรีทั่วไปเข้ากับเสียงที่แต่งด้วยไฟฟ้าสมัยใหม่ด้วย วงนี้ได้รับความนิยมจากแฟนเพลงร็อคเป็นอย่างมาก จึงถูกนำไปทำเป็นเกมส์ อย่างเช่น เกมกีตาร์ระดับโลก อย่าง กีตาร์ฮีโร่ 

ดราก้อนฟอร์ซ ประกอบด้วย เฮอร์แมน ลี สัญชาติ อังกฤษ-ฮ่องกงทำหน้าที่โซโล่กีตาร์ เช่นเดียวกับ แซม ท็อตแมน ซึ่งทั้ง 2 เป็นผู้ร่วมก่อตั้งวงนี้อีกด้วย เดฟ แมกคินทอสห์ ทำหน้าที่เป็นมือกลอง ส่วน เฟรเดริค เลคเคริก ทำหน้าที่เบส และ วาดิม พรูซานนอฟ ทำหน้าที่คีย์บอร์ด ร้องนำ 

ซิงเกิลที่มีชื่อเสียงที่สุดของวงนี้ คือ "**Through the Fire and Flames**" ที่ขึ้นชื่อว่าเป็นหนึ่งในเพลงกีตาร์ที่เล่นยากที่สุดในโลก เนื่องจากเป็นเพลงที่โซโล่ เร็วมาก เกม กีตาร์ฮีโร่ III (Guitar Hero III) ได้นำเพลงนี้ไปประกอบเกมส์ และถือว่าเป็นเพลงที่หินที่สุดของเกมส์ กีตาร์ฮีโร่ ตั้งแต่เคยทำมา

## อัลบั้ม
ตั้งแต่ปี 2003 เป็นต้นมา มีอัลบั้มรวม 9 อัลบั้ม
*Valley Of The Damned (2003)
*Sonic Firestorm (2004)
*Inhuman Rampage (2006)
*Ultra Beatdown (2008)
*The Power Within (2012)
*Maximum Overload (2014)
*Reaching Into Infinity (2017)
*Extreme Power Metal (2019)
*Warp Speed Warriors (2024)

## อ้างอิง

หมวดหมู่:กลุ่มดนตรีร็อกสัญชาติอังกฤษ
หมวดหมู่:วงพาวเวอร์เมทัล
หมวดหมู่:วงสปีดเมทัล
หมวดหมู่:กลุ่มดนตรีที่ก่อตั้งในปี พ.ศ. 2542
ปองพล กุลชัยรัตนา

**ปองพล กุลชัยรัตนา**  เกิดวันที่ 29 ตุลาคม พ.ศ. 2531 เป็นนักกีฬายิงปืนทีมชาติไทย ผู้ซึ่งได้รับเหรียญทองในซีเกมส์ครั้งที่ 24 และ 25 รวมถึงได้รับเหรียญทองแดงในกีฬามหาวิทยาลัยโลก และเป็นผู้ครองแชมป์รายการยิงปืนชิงชนะเลิศแห่งประเทศไทย ประจำปี 2554 

ปัจจุบัน ปองพลเป็นนักศึกษาระดับปริญญาโทคณะบริหารธุรกิจ มหาวิทยาลัยกรุงเทพ

## ประวัติ
thumb|left|300px|ปองพล กุลชัยรัตนา ที่สนามกีฬายิงปืน หัวหมาก

ปองพล กุลชัยรัตนา เป็นบุตรชายของวรพล กุลชัยรัตนา ซึ่งเป็นนักกีฬายิงปืนเช่นดียวกัน ปองพลเริ่มฝึกยิงปืนในช่วงที่มีอายุได้ 11 ปีจากการสนับสนุนโดยพ่อของเขาเอง ต่อมาเขาได้มีโอกาสเข้าแข่งขันกีฬาเยาวชนแห่งชาติในนามทีมนนทบุรี และได้รับเหรียญทองแดงจากการแข่งขันดังกล่าว

ในเดือนพฤศจิกายน พ.ศ. 2551 ปองพลเข้าแข่งขันรายการไทยแลนด์โอเพ่นชูตติ้งแชมเปี้ยนชิพส์ 2008 โดยเขาได้รับเหรียญทองจากประเภทบุคคลปืนสั้นมาตรฐาน และประเภททีม

เดือนพฤศจิกายน พ.ศ. 2552 ปองพลเข้าแข่งขันกีฬายิงปืนชิงชนะเลิศแห่งเอเชียอาคเนย์หรือซีซ่า ครั้งที่ 33 ซึ่งเขาได้เหรียญทองจากประเภททีมปืนสั้นมาตรฐาน จากนั้น ในเดือนธันวาคม ปองพลเข้าแข่งขันซีเกมส์ 2009 ซึ่งจัดขึ้น ณ กรุงเวียงจันทน์ ประเทศลาว โดยเขาได้รับเหรียญทองจากประเภทปืนสั้นยิงช้า 50 เมตรบุคคล ด้วยคะแนนรวม 648 คะแนน, เหรียญทองแดงประเภทปืนสั้นยิงช้าทีมชาย และเหรียญทองแดงในประเภทปืนสั้นยิงเร็วชาย

เดือนเมษายน พ.ศ. 2553 ปองพลเข้าแข่งขันเพื่อรับการคัดเลือกนักกีฬาทีมชาติไทยในเอเชียนเกมส์ 2010 โดยในประเภทปืนสั้นยิงช้าชาย เขาได้อันดับ 1 ด้วย 551 (-8x) คะแนน ซึ่งขึ้นนำนักกีฬาทีมชาติรุ่นพี่อย่างจักรกฤษณ์ พณิชย์ผาติกรรม ที่เป็นอันดับ 2 ของการคัดตัว สำหรับการคัดตัวในประเภทปืนสั้นชนวนกลาง ปองพลได้อันดับ 1 ด้วยคะแนนรวมที่ 582 (-12x) คะแนน และในเดือนพฤษภาคม ได้มีการคัดตัวประเภทปืนสั้นอัดลมชาย ซึ่งปองพลได้อันดับ 1 ด้วยคะแนนรวมที่ 1,731 คะแนน ส่วนในเดือนตุลาคม ปองพลเข้าแข่งขันกีฬายิงปืนชิงชนะเลิศแห่งประเทศไทย ประจำปี 2553 โดยเขาได้รับรางวัลเหรียญทองในประเภทปืนสั้นชนวนกลางด้วยคะแนนรวม 580 (-18x) คะแนน

เดือนกันยายน พ.ศ. 2554 ปองพลได้รับรางวัลเหรียญทองจากการแข่งขันยิงปืนชิงชนะเลิศแห่งเอเชียอาคเนย์หรือซีซ่า ครั้งที่ 35 ซึ่งจัดขึ้น ณ กรุงเวียงจันทน์ ประเทศลาว ทั้งในประเภทปืนสั้นยิงช้าบุคคล และปืนสั้นอัดลมชายบุคคล

เดือนพฤษภาคม พ.ศ. 2555 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 39 เขาได้รับเหรียญทองในประเภทปืนสั้นยิงช้าบุคคลชาย และปืนสั้นยิงช้าทีมชาย จากนั้น ในเดือนธันวาคมของปีเดียวกันนี้ ปองพลเข้าแข่งขันกีฬาแห่งชาติ ครั้งที่ 41 ให้แก่ทีมนนทบุรี และได้รับเหรียญทองแดงจากการแข่งปืนสั้นยิงช้าทีมชาย

เดือนมกราคม พ.ศ. 2556 ปองพลเข้าแข่งขันรายการกีฬามหาวิทยาลัยแห่งประเทศไทย ครั้งที่ 40 ซึ่งเขาได้รับรางวัลเหรียญทองในประเภทปืนสั้นอัดลมบุคคลชาย และปืนสั้นอัดลมทีมชาย

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:นักกีฬายิงปืนชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
หมวดหมู่:บุคคลจากจังหวัดนนทบุรี
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
ไซอัน แมสซีย์-เอลลิส

thumbnail|ไซอัน แมสซีย์

**ไซอัน ลูอีส แมสซีย์** (Sian Louise Massey) เกิดเดือนตุลาคม ค.ศ. 1985 เป็นผู้ตัดสินฟุตบอลหญิง ชาวอังกฤษ ในฟุตบอลอังกฤษและฟุตบอลหญิง โดยรับหน้าที่เป็นผู้ช่วยผู้ตัดสิน โดยมากทำหน้าที่ในฟุตบอลลีก แต่ก็ได้รับมอบหมายในการแข่งขันพรีเมียร์ลีก ถ้วยฟุตบอลลีก และยูฟ่าแชมเปีนส์ลีกหญิง และฟุตบอลโลกหญิงในนัดคัดเลือก ได้รับบรรจุในฐานะผู้ตัดสินอาชีพ และได้รับมอบหมาย อยู่ในรายชื่อผู้ช่วยผู้ตัดสินหญิงของฟีฟ่า ในปี ค.ศ. 2010 เธอเป็นชาวเมืองคอเวนทรี  ในเวสต์มิดแลนด์ส

## อ้างอิง

หมวดหมู่:ผู้ตัดสินฟุตบอลชาวอังกฤษ
หมวดหมู่:บุคคลจากคอเวนทรี
โฟลเดอร์

[thumb|right|ตัวอย่าง[ไอคอนของโฟลเดอร์ในเคดีอี]]
ในคอมพิวเตอร์ **โฟลเดอร์** () เป็นแฟ้มข้อมูลจำลองที่เอาไว้บรรจุไฟล์คอมพิวเตอร์ ปรากฏให้เห็นเป็นสัญลักษณ์รูปแฟ้มในระบบปฏิบัติการที่มีส่วนต่อประสานกราฟิกกับผู้ใช้ นอกจากในโฟลเดอร์จะใช้เก็บไฟล์ได้แล้ว ยังสามารถใช้เก็บโฟลเดอร์ด้วยกันเองได้อีกด้วย โฟลเดอร์มีชื่อเรียกอีกมากมายเช่น **แคตตาล็อก** (catalog) ซึ่งใช้เรียกในคอมพิวเตอร์แอปเปิล 2 และคอมพิวเตอร์คอมโมดอร์ 128 หรือ **ลิ้นชัก** (drawer) เป็นต้น

[300px|thumb|right|การเรียกใช้คำสั่งแสดงไดเร็กทอรี (dir) บน[ระบบปฏิบัติการวินโดวส์]]
**ไดเร็กทอรี** เป็นชื่อเรียกของโฟลเดอร์เมื่อกล่าวถึงเรื่องเกี่ยวกับระบบไฟล์ และปรากฏคำนี้มาก่อนหน้าโฟลเดอร์มาเป็นเวลานานตั้งแต่สมัยที่คอมพิวเตอร์ยังไม่มีส่วนต่อประสานกราฟิกกับผู้ใช้ อันที่จริงแล้ว โฟลเดอร์เกิดขึ้นมาเพื่อให้ผู้ใช้สามารถเข้าถึงและจัดการกับไดเร็กทอรีได้อย่างสะดวก ในระบบปฏิบัติการวินโดวส์สามารถเรียกคำว่า*โฟลเดอร์*กับ*ไดเร็กทอรี* ได้ในความหมายเดียวกัน

เมื่อมองโครงสร้างระดับขั้นของระบบไฟล์แล้ว ไฟล์จะถูกเก็บภายในไดเร็กทอรีใด ๆ เสมอ และไดเร็กทอรีก็จะถูกเก็บอยู่ในไดเร็กทอรีขั้นที่เหนือกว่าไปเรื่อย ๆ ซึ่งรูปร่างของโครงสร้างนี้ก็คือโครงสร้างต้นไม้ คำว่า**พ่อ** (parent) และ**ลูก** (child) ซึ่งเป็นศัพท์ที่มาจากการอธิบายโครงสร้างต้นไม้จึงมักนำมาใช้ในการระบุความสัมพันธ์ระหว่าง**ไดเร็กทอรี**หนึ่ง กับ**ไดเร็กทอรีย่อย** (dubdirectory) ของมัน นอกจากนี้ จะมีไดเร็กทอรีพิเศษอยู่ไดเร็กทอรีหนึ่งซึ่งไม่มีไดเร็กทอรีขึ้นที่เหนือกว่า เรียกว่า**ไดเร็กทอรีราก** (root directory) ซึ่งก็เทียบเคียงกับราก (root) ในโครงสร้างต้นไม้นั่นเอง

## อ้างอิง

หมวดหมู่:ระบบไฟล์คอมพิวเตอร์
หมวดหมู่:การจัดการระบบไฟล์
กรงเหล็กตะแลงแกง

[thumb|200px|ตะแลงแกงใน[เคมบริดจ์เชอร์ ประเทศอังกฤษ]]
[thumb|200px|กัปตัน[วิลเลียม คิดถูกแขวนคอประจานในตะแลงแกง]]
thumb|200px|ตะแลงแกงที่มีหุ่นอยู่ภายใน

**กรงเหล็กตะแลงแกง** () เป็นการใช้รูปแบบการแขวนคอกับศพของอาชญากรที่ต้องโทษประหารชีวิต และแขวนทิ้งไว้เพื่อประจานต่อสาธารณะ และข่มขวัญอาชญากรคนอื่น ๆ ในคริสต์ศตวรรษที่ 17 มีการพัฒนารูปแบบการใช้ตะแลงแกงโดยให้อาชญากรที่ยังมีชีวิตอยู่เข้าไปอาศัยในกรงเหล็ก และปล่อยทิ้งไว้ให้อดอาหารจนตาย

## รูปแบบ

## ภาษาต่าง ๆ
### ภาษาอังกฤษ
คำว่า *Gibbet* มีความหมายถึงเครื่องมือใด ๆ ที่ใช้ในการประหารชีวิตในสาธารณะ เช่น กางเขน ที่แขวนคอ ดาบ กิโยติน

### ภาษาไทย

คำว่าตะแลงแกง หรือตะแลงแกงมาจากคำว่า "ตรแฬงแกง" (อ่านว่า ตรอแลงแกง) ซึ่งเป็นภาษาเขมร มีความหมายคือ "ที่มี 4 หน้า หรือที่แยกเป็นสี่ (ชื่อปราสาท, วิหาร, หนทาง)"

## อ้างอิง

## แหล่งข้อมูลอื่น
* 
* 

หมวดหมู่:เครื่องประหารชีวิต
หมวดหมู่:ประเพณีเกี่ยวกับความตาย
หมวดหมู่:ทัณฑภัณฑ์
หมวดหมู่:การประหารชีวิต
พิงก์แฟรีอาร์มาดิลโล

**พิงก์แฟรีอาร์มาดิลโล** หรือ  **แฟรีอาร์มาดิลโลเล็ก** (; ) เป็นสัตว์เลี้ยงลูกด้วยนมขนาดเล็กจำพวกอาร์มาดิลโลชนิดหนึ่ง นับเป็นสัตว์เพียงชนิดเดียวเท่านั้นที่อยู่ในสกุล *Chalamyphorus*

จัดเป็นอาร์มาดิลโลที่มีขนาดเล็กที่สุดในโลก มีรูปร่างลักษณะประหลาด คือ มีรูปร่างเป็นทรงกระบอก ขณะที่ส่วนท้ายลำตัวมีแผ่นปิดอยู่เป็นแผงขนยาว ส่วนหางสั้น มีเกราะหุ้มตัวเฉพาะแค่ด้านหลัง ขณะที่ด้านข้างและด้านล่างลำตัวเป็นขนอ่อนนุ่มสีชมพู มีกรงเล็บหน้าที่แหลมคม โดยเฉพาะตีนหน้า

พิงก์แฟรีอาร์มาดิลโลมีความยาวเพียง 4-6 นิ้วเท่านั้น อาศัยอยู่เฉพาะแถบตะวันตกของประเทศอาร์เจนตินา เช่น ตอนใต้ของรัฐเมนโดซา, ตอนเหนือของรัฐริโอเนโกร และตอนใต้ของรัฐบัวโนสไอเรสเท่านั้น โดยอาศัยในพื้นที่แห้งแล้งแบบทะเลทรายเท่านั้น พิงก์แฟรีอาร์มาดิลโลมีชื่อเรียกในภาษาถิ่นว่า "ปีชีเซียโก" () เป็นสัตว์ที่ออกหากินเฉพาะในเวลากลางคืน โดยกินแมลงต่าง ๆ เป็นอาหาร รวมถึงซากสัตว์ขนาดใหญ่ด้วย เช่น ซากวัว ในบางครั้งจะขุดโพรงใต้ดินอยู่ใต้พื้นที่ซากสัตว์นั้นตาย เพื่อง่ายต่อการกินหนอนหรือแมลงที่มาตอมซาก

พิงก์แฟรีอาร์มาดิลโลเป็นสัตว์ที่ไม่อาจจะพบเห็นตัวได้ง่าย และเป็นหนึ่งในสัตว์เลี้ยงลูกด้วยนมที่มีข้อมูลน้อยมาก ชาวพื้นเมืองของอาร์เจนตินากล่าวว่า จะพบเห็นได้เพียงแค่ครั้งเดียวเท่านั้นในแต่ละปี โดยเฉพาะเวลาหลังฝนตก ซึ่งพื้นที่ที่มันอยู่อาศัยนั้นมีปริมาณฝนตกต่อปีน้อยกว่า 200 มิลลิเมตรเสียด้วยซ้ำ พิงก์แฟรีอาร์มาดิลโลจะโผล่ออกมาจากโพรงหลังฝนตก เป็นเพราะน้ำท่วมโพรง และออกมาหาแมลงกินอีกประการหนึ่ง โดยปกติแล้ว พวกมันจะอาศัยและเดินทางในโพรงใต้ดินด้วยการขุดโพรงไปเรื่อย ๆ เหมือนตุ่นสีทองในทวีปแอฟริกา หรือตุ่นมาร์ซูเปียล ที่เป็นสัตว์มีกระเป๋าหน้าท้อง ในทะเลทรายของออสเตรเลียตะวันตก

## รูปภาพ

ภาพ:Pink Fairy Armadillo (Chlamyphorus truncatus).jpg|พิงก์แฟรีอาร์มาดิลโลที่ยังมีชีวิตอยู่
ภาพ:El Pichiciego p311 detalle 1.jpg|ภาพใต้ท้อง
ภาพ:PSM V21 D613 Armadillo chlamyphorus truncatus.jpg|ภาพวาด


## อ้างอิง

## แหล่งข้อมูลอื่น

หมวดหมู่:อาร์มาดิลโล
หมวดหมู่:สัตว์ที่พบในทวีปอเมริกาใต้
หมวดหมู่:สัตว์กินซาก